Publication: Magyar Közlöny
Issue: MK-1999-90 (Year: 1999, Number: 90)
Era: 1990-2004
Section: 277/1997. (XII. 22.) Korm. rendelet szerint akkreditált pedagógus-továbbképzés keretében folytatott tanulmányok beszámításával. A beszámított programok óraszáma csökkenti
Paragraph Index: 253

5. pont alapján a nevelés-oktatás tervezéséről, metodikai ismeretekről és az intézmény munkájának értékeléséről kell összeállítani. 6.2. A szakdolgozat A szakdolgozat olyan a szakterületre vonatkozó empirikus vizsgálaton, szintetizáló elméleti elemzésen vagy fejlesztő munkán alapuló, alkotó jellegű szakmai feladat, amellyel a hallgató tanúsítja, hogy tájékozott témájának szakirodalmában és hazai gyakorlatában, képes önállóan, kreatívan alkalmazni a szakon tanult ismereteket elméleti vagy gyakorlati problémák megoldásában. 6.3. A záróvizsga 6.3.1. A záróvizsgára bocsátás feltételei: — az intézményi tantervben előírt követelmények teljesítése, valamint — a bíráló(k) által elfogadott szakdolgozat benyújtása. 6.3.2. A záróvizsga részei: — a szakdolgozat megvédése, — szóbeli vizsga. A szóbeli vizsga témakörei a főbb tanulmányi területek tananyagából alakítandók ki oly módon, hogy a különböző tantárgyak közötti összefüggések, kapcsolatok kerüljenek előtérbe. A záróvizsgán a hallgatónak témáját saját intézményére (illetve munkájára) vonatkoztatva is be kell mutatnia. A záróvizsgát a felsőoktatási intézmények belső rendjüknek megfelelően szervezik, a záróvizsga bizottságnak kell, hogy legyen a közoktatásban dolgozó (szakvizsgázott) tagja. 6.3.3. A záróvizsga eredménye A záróvizsga eredménye az alábbi érdemjegyek egészre kerekített számtani átlaga: — a szigorlat érdemjegye, — a szakdolgozat és -védés átlageredménye, — a záróvizsga szóbeli vizsgájának érdemjegye. 1999/90. szám Az oktatási miniszter 42/1999. (X. 13.) OM rendelete az Országos szakértői és Országos vizsgáztatási névjegyzékről és a szakértői tevékenységről A közoktatásról szóló — többször módosított — 1993. évi LXXIX. törvény (a továbbiakban: közoktatási törvény)

Source: https://magyarkozlony.hu/hivatalos-lapok/83766884a7055700ad94c8983253a2db2f3d5e90/dokumentumok/a96c0531e7fa60ee58f12d95ec5c87e89284bfa1/letoltes